Előterjesztés

a

**„Litéri sportügyek”**

tárgyú napirendi ponthoz

Litér Község Önkormányzata Képviselő-testülete

2021. szeptember 30.

**Tisztelt Képviselő-testület!**

1. Futballpályákkal kapcsolatban felmerült kérdések

Az utóbbi időben a sportügyekkel kapcsolatos napirendi pontot nem tárgyalt a Képviselő-testület, ezért fontosnak tartom az időközben felmerült kérdésekről, problémákról szóló tájékoztatást.

Mindannyian tudjuk, hogy jelenleg a településen két focipálya van, melyből az egyik a Kenderesi úton található, a másik pedig az iskola udvarán lévő műfüves pálya.

A Litéri Sportegyesület az MLSZ felé nevezett a 2021/2020-es szezon megyei bajnokságára, Egyed Lajos elnökletével. Az egyesület működése során több probléma merült fel, melyekkel kapcsolatban levélben a Litéri Sportegyesület nevében megkeresett Török Kristóf. Levelükben kérték a tisztújító taggyűlés összehívását, továbbá a működésükhöz kapcsolódóan több területen is kértek támogatást. A beadvánnyal kapcsolatban megkerestem Egyed Lajos elnök urat, és tájékoztattam a felmerült kérdésekkel kapcsolatban.

Ahhoz, hogy az egyesület a megyei bajnokságon részt vegyen, természetesen a pályahasználatot szükséges számukra biztosítani. Ennek megfelelően a Kenderesi úti pálya tulajdonosa, Litér Község Önkormányzata tulajdonosi hozzájárulását adta a pálya használatához.

A Litéri Református Általános Iskola udvarán lévő műfüves pályát szintén szeretné edzés céljából használni az egyesület, heti két alkalommal, kedden és csütörtökön 18.30-20.00 óráig, miután ősztől tavaszig a nagypályán nincs világítás

Ezzel át is térnék a műfüves pályával kapcsolatos tájékoztatásra.

Litér Község Önkormányzata Képviselő-testülete 2013. évben jóváhagyta a litéri műfüves labdarúgó pálya használati szabályzatát, melyet célszerű lenne felülvizsgálni, leginkább a pályafoglalás tekintetében. Jelenleg hétfő-kedd-csütörtök és pénteki napokon 16.00-17.00 óráig a pálya a diákok rendelkezésére áll. A mai napon érkezett egy kérelem a Litéri Református Általános iskola részéről, hogy kedden és csütörtökön 16.00-18.00 óra között a Bozsik fociprogram keretében kérik a műfüves pálya használatát. Természetesen ennek biztosítása meg fog történni, hiszen fontos a gyermekek mozgása, a sport, és az utánpótlás nevelés. Azokban az időpontokban, amikor nincs pályahasználat,

úgy külsősök részére is engedélyezzük a pályafoglalást. Fentiek ismeretében szükséges lenne a pályahasználat felülvizsgálata, pontosítása.

Szintén 2013. évben a Litéri Református Általános Iskola és a Litéri Sportegyesület közt Együttműködési megállapodás jött létre a pályagondnoki feladatok ellátása tekintetében, mely megállapodást is lehet célszerű lenne felülvizsgálni.

2. Kosárlabda pálya kialakítása

Minden Képviselő-társam részére megküldésre került Szőnyegh Imre alpolgármester úr levele, melyben Kertész László kosárlabda edző kérését tolmácsolta a Képviselő-testület felé.

A támogatást javasolva kérem tájékoztatóm szíves elfogadását!

Litér, 2021.szeptember 22.

Varga Mihály

polgármester

Javaslat:

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………